B'rispons għall-brutalità tal-awtoritajiet tal-Belarussja u b'appoġġ għad-drittijiet demokratiċi tal-poplu tal-Belarussja, illum il-Kunsill iddeċieda li jadotta 36 deżinjazzjoni addizzjonali . Dawn is-sanzjonijiet għandhom fil-mira uffiċjali ta' livell għoli responsabbli għar-repressjoni vjolenti u l-intimidazzjoni li għaddejjin bħalissa ta' dimostranti paċifiċi, membri tal-oppożizzjoni u ġurnalisti , fost oħrajn. Għandhom fil-mira wkoll atturi ekonomiċi, negozjanti prominenti u kumpaniji li jibbenefikaw minn u/jew li jappoġġaw ir-reġim ta' Aleksandr Lukashenko. Din id-deċiżjoni għandha l-għan li tibgħat messaġġ qawwi lill-atturi politiċi u ekonomiċi responsabbli li l-appoġġ tagħhom għar-reġim għandu l-prezz tiegħu. Il-miżuri restrittivi jinkludu projbizzjoni fuq l-ivvjaġġar u ffriżar tal-assi . Il-projbizzjoni fuq l-ivvjaġġar timpedixxi lil dawk elenkati milli jidħlu jew jgħaddu minn territorji tal-UE, filwaqt li l-iffriżar tal-assi jintuża kontra l-fondi jew ir- riżorsi ekonomiċi tal-persuni elenkati. Barra minn hekk, ċittadini u kumpaniji tal-UE huma pprojbiti milli jqiegħdu fondi għad-dispożizzjoni tal-individwi u l-entitajiet elenkati. Id-deċiżjoni tal-lum issegwi l-qbil li ntlaħaq mill-ministri għall-affarijiet barranin tal-UE waqt il-laqgħa tagħhom permezz ta' vidjokonferenza fid- 19 ta' Novembru 2020 . Is-sanzjonijiet issa ser japplikaw b'effett immedjat. u 7 entitajiet issa huma ddeżinjati taħt ir-reġim ta' sanzjonijiet fuq il-Belarussja. Fil-kuntest tar-repressjoni mill-awtoritajiet tal-Belarussja, l- ewwel sensiela ta' sanzjonijiet ġiet imposta mill-Kunsill kontra 40 individwu fl-1 ta' Ottubru 2020. It- tieni sett ta' sanzjonijiet li kellhom fil-mira lil Aleksandr Lukashenko u 14-il uffiċjal ieħor ġie impost fis- 6 ta' Novembru 2020. Il-persuni deżinjati, fost oħrajn, jinkludu personalitajiet ewlenin tat-tmexxija politika u tal-gvern, uffiċjali għolja tal-Ministeru għall-Intern u t-truppi tiegħu, il-President tal-Kunsill tar-Repubblika tal-Assemblea Nazzjonali tal-Belarussja, il-Prosekutur Ġenerali, diversi imħallfin, il-President tal-Kumpanija Nazzjonali għat-Televiżjoni u r-Radju tal-Istat, u diversi atturi ekonomiċi prominenti. L-għan ta' dawn is-sanzjonijiet huwa li jagħmlu pressjoni fuq it-tmexxija politika tal-Belarussja biex tiġi evitata aktar vjolenza u repressjoni, jinħelsu l-priġunieri politiċi kollha u persuni oħra detenuti b'mod inġust, u jinbeda djalogu nazzjonali ġenwin u inklużiv mas-soċjetà inġenerali. L-UE tinsab lesta li tappoġġa tranżizzjoni demokratika paċifika b'varjetà ta' strumenti, inkluż pjan komprensiv ta' appoġġ ekonomiku għal Belarussja demokratika. L-UE tinsab ukoll lesta li tadotta aktar sanzjonijiet, inkluż fuq atturi ekonomiċi oħra, jekk is-sitwazzjoni fil-Belarussja ma titjiebx. L-atti legali rilevanti, inkluż l-ismijiet tal-persuni kkonċernati, ġew ippubblikati fil-Ġurnal Uffiċjali. <em>Il-Ġurnal Uffiċjali tal-Unjoni Ewropea</em>, L 426I, 17 ta' Diċembru 2020 Vidjokonferenza tal-ministri għall-affarijiet barranin, 19 ta' Novembru 2020 Belarussja: Alexandr Lukashenko u 14-il uffiċjal ieħor sanzjonati minħabba r-repressjoni li għaddejja bħalissa (stqarrija għall-istampa, 6 ta' Novembru 2020) It-tieni sensiela ta' sanzjonijiet L-ewwel sensiela ta' sanzjonijiet Belarussja: l-UE tadotta konklużjonijiet (stqarrija għall-istampa, 12 ta' Ottubru 2020)